Source: http://lawblog.sk/node/287
Timestamp: 2018-04-26 15:23:45+00:00
Document Index: 246919

Matched Legal Cases: ['§\n175', '§ 175', '§ 175', '§ 175', '§ 64', '§ 175', '§ 175', 'súd ', '§ 42', '§ 79']

Nemajetnosť poručiteľa v dedičskom konaní a spory o výšku majetku | Lawblog
čo sa týka majetkových prevodov za života matky k tomu sa nebudem
vyjadrovať, pretože okolnosti prevodov sú mi neznáme, aj keď Váš pocit
chápem. Pokiaľ boli vykonané prevody za života a nebude ich možné
spochybniť tak sú platné.Keďže dedičstvo sa nadobúda smrťou poručiteľa je
rozhodujúci stav ku dňu jeho smrti.
Čo sa týka toho, prečo Vám žiadne rozhodnutie nebolo doručené. V zmysle §
175b zákona č. 99/1963 S.b. Občiansky súdny poriadok citujem
Účastníkmi konania sú tí, o ktorých sa možno dôvodne domnievať, že sú
poručiteľovými dedičmi, a ak takých osôb niet, štát. Poručiteľov veriteľ
je účastníkom konania v prípade § 175p, v prípade, keď sa vyporiadava jeho
pohľadávka, a pri likvidácii dedičstva. V konaní podľa § 175h ods. 2 je
účastníkom konania iba ten, kto sa postaral o pohreb.
§ 175h zákona č. 99/1963 S.b.upravuje situáciu kedy poručiteľ buď
nezanechal žiaden majetok, alebo majetok nepatrnej hodnoty. Práve táto
situácia nastala.
Čo sa týka obsahu spisu môžete v zmysle vyhlášky 543/2005 Z.z. o
spravovacom a kancelárskom poriadku pre Okresné súdy.... je možné v zmysle
§ 64 požiadať o sprístupnenie súdneho spisu citujem
Na žiadosť tých, ktorí to potrebujú na uplatnenie alebo obhajovanie
svojich práv, možno vydať úradné potvrdenie o skutočnostiach známych zo
súdneho spisu, prípadne odpis alebo rovnopis niektorej písomnosti;
ustanovenia osobitných predpisov22b) tým nie sú dotknuté. Vydávanie
úradných potvrdení, rovnopisov a odpisov zo súdneho spisu je spoplatnené
To aké kroky podniknete na riešenie tejto situácie je na Vás. V každom
prípade dedičské konanie sa môže obnoviť ak sa objaví majetok
poručiteľa.citujem § 175x 99/1963 S.b. Občiansky súdny poriadok
Ak sa objaví po právoplatnosti uznesenia, ktorým sa konanie o dedičstve
skončilo, alebo po vydaní osvedčenia o dedičstve (§ 175zca) nejaký
poručiteľov majetok, prípadne aj dlh, súd na návrh (§ 42 ods. 3 a § 79
ods. 1 a 2) vykoná o tomto majetku konanie o dedičstve. Ak sa objaví iba
dlh poručiteľa, konanie o dedičstve sa nevykoná.